รัฐมนตรีว่าการกระทรวงพาณิชย์ ย้ำ ทุกโครงการที่ขอรับจัดสรรจากงบฟื้นฟูเศรษฐกิจ 4 แสนล้านบาท จะต้องตรงวัตถุประสงค์ เพื่อฟื้นฟูเศรษฐกิจและสังคม
นายจุรินทร์ ลักษณวิศิษฏ์ รองนายกรัฐมนตรี และรัฐมนตรีว่าการกระทรวงพาณิชย์ เปิดเผยว่า ขณะนี้กระทรวงพาณิชย์อยู่ระหว่างการหารือร่วมกับผู้บริหารกระทรวงฯ เพื่อพิจารณารวบรวมโครงการที่จะขอรับการจัดสรรจากงบฟื้นฟูเศรษฐกิจ 4 แสนล้านบาทใน พ.ร.ก. ซึ่งทุกโครงการจะต้องเป็นไปตามเป้าหมายที่ได้กำหนดไว้ในกระราชกำหนด  คือการเยียวยาผู้ที่ได้รับผลกระทบจากการแพร่ระบาดของโรคโควิด-19 / ต้องเป็นโครงการที่มีผลต่อการฟื้นฟูเศรษฐกิจและประเทศ หรือการเข้าไปช่วยเหลือเงินกู้ดอกเบี้ยต่ำให้กับ เอสเอ็มอี ที่ได้รับผลกระทบ แต่ทุกโครงการจะต้องมีการพิจารณาว่าเข้าเงื่อนไขหรือไม่  อย่างไรก็ตาม จะเชิญผู้บริหารระดับสูง อาทิ ปลัดกระทรวง อธิบดี และหน่วยงานที่เกี่ยวข้องมาหารือเพื่อหาข้อสรุปร่วมกันอีกครั้ง ก่อนที่จะนำเสนอสภาพัฒน์ฯ ในวันที่ 5 มิถุนายนนี้